Það var til að minna sig á þakklætið , og að geta fengið að borða . Um leið minnti fólk sig á að það að gefa er sælla en að þiggja . Umræðan um hefur föstur aukist og það mætti svosem segja að það sé búið að vera í „ tísku “ í nokkur ár . En hvað er átt við með að fasta ? Þetta svokallaða „ föstuástand “ er komið á í líkamanum um 8 klst. eftir síðustu máltíð . Þá hefur líkaminn lokið við meltinguna og upptökuna á næringarefnum úr máltíðinni . Margar útgáfur hafa komið fram um föstuform : 5 : 2 mataræði . Þá er gert ráð fyrir að borða skv hitaeiningafjölda sem hentar hverjum og einum miðað við kyn , hæð og þyngd t.d. 5 daga vikunnar . Hina 2 dagana er borðað aðeins ¼ af þeim hitaeiningum sem innbyrðar eru hina daga . Þannig að ef við myndum gefa okkur að kona eigi að innbyrða 2000 hitaeiningar , en karlar 2400 á venjulegum degi , en á þessum 2 dögum þar sem fasta er ætti konan að innbyrða 500 hitaeiningar og karlar 600 hitaeiningar . 16 : 8 eða 17 : 7 . Þá er ramminn sem þú borðar 7 - 8 klst og ramminn sem þú fastar 16 - 17klst . Engin regla er svosem á hvenær yfir daginn það er sem þú fastar / borðar , en algengast er þó að fasta frá kvöldmat að hádegismat daginn eftir . Svo eru til ýmsar aðrar týpur af föstum , t.d x margar klst á mánuði , 1 dag í viku , fasta annan hvern dag ( 1 dagur borðar og svo 1 dagur fastar ) , o.s.frv . Líka föstur á trúarlegum forsendum . Það geta verið margar útfærslur . Mikilvægt er þó að geta þess að þó svo að fastað sé , þá er ekki alltaf verið að tala að fasta bæði á mat og drykk eins og er stundum í trúarlegum föstum . Það er í lagi að drekka vatn , svart kaffi , hreint te og aðra sykurlausa / hitaeiningalausa drykki . Ekki sama og svelti Ég ætla að ítrekað það að það er mikill munur á því að sleppa því að borða einn og einn dag og því að fasta í langan tíma þannig að það fari að ganga á líkamann . Sum lyf má til dæmis alls ekki taka á fastandi maga . Það er mikilvægt að tala við sinn lækni áður en ákveðið er að fasta . Það er til þess að útiloka undirliggjandi vandamál sem gætu versnað við föstuástand . Ef einstaklingur upplifir mikla þreytu eða magnleysi ætti það ekki að fasta . Sama á við ef einstaklingar stunda mikla líkamsrækt , eru undir miklu álagi í vinnu eða persónulegu lífi . Þeir ættu ekki að fasta á meðan því stendur . Almenn skynsemi dugar oft best ! Stöldrum við og njótum Í kristinni trú er talað um að jólafastan eða aðventan eigi að vera íhugunartími um hvernig við högum okkar lífi . Að staldra við og að aðstoða aðra sem eru í neyð á einhvern hátt . Í nútíma samfélagi er jólafastan eða aðventan ekki beint tíminn sem flestir staldra við og hugsa út í hvernig hver og einn hagar sínu lífi . Tíminn fer í að skrifa jólakort , kaupa jólagjafir , jólahreingerningin , ný jólaföt á alla fjölskylduna . Svo kemur jólasveinninn 13 dögum fyrir jól og setur í skóinn fyrir káta krakka . Þá á eftir að kaupa jólatré , baka nokkrar sortir af jólasmákökum og svo þarf að huga að jólamatnum og jólaskreytingum . Í þessu amstri hleypur tíminn svolítið frá okkur og stressið fer að krauma undir yfirborðinu sem ætti mögulega frekar að vera öfugt – að njóta tímans með fjölskyldunni og slaka á . En það er þó oftast gert þegar hátíðin er loksins gengin í garð . Það er mikilvægt fyrir okkur að muna að í öllu amstrinu í aðventunni eða jólaföstunni að huga að því að njóta þess að gera allt sem þarf að gera og gera það með fjölskyldumeðlimum . Þá ertu að minnsta kosti að eyða tíma með fjölskyldunni . Og hafa það í huga hvað skiptir mestu máli , fyrir hvern er þessi tími ? Af hverju er þessi asi , getum við ekki staldrað aðeins við og andað djúpt og endurhugsað hlutina ? Hugsum líka um jörðina okkar á þessum tíma – og reynum sleppa því að kaupa óþarfa ! Hægt er að hafa samband við ritstjóra vefsins í gegnum netfangið doktor@doktor.is eða í gegnum síma 510-6500